《赠李中丞自滇中致仕还里 其二》
明代·韩日缵

穆皇初载通朝籍，五十年来亦倦游。从此鹓鸾辞殿陛，且教猿鹤领春秋。

宦成天地余双鬓，卜就菟裘老一丘。世事悠悠何足问，不妨吾道已沧洲。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。